Държавен вестник, бр. 18, 2002 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  18
(3) Дежурният ръководител движение след
получаване на заповедта за предписаните ус-
ловия или получената телефонограма веднага
уведомява влаковия диспечер и дежурния ръ-
ководител движение в съседната гара, които
записват текста на заповедта (телефонограма-
та) в дневниците за диспечерски заповеди и
разменят квитанционни номера. В този слу-
чай дежурните ръководители движение пис-
мено със заповед обр. II-А уведомяват влако-
вия персонал за условията за преминаване на
опасното място.
(4) Железопътната секция или енергосекци-
ята организира отстраняване на причината или
организира сигнализиране на мястото със сиг-
нали за намаление в случай, че не може да бъде
отстранена причината в срок до 24 часа от уста-
новяването є.
Чл. 253. (1) При безнаставов релсов път и
висока критична температура на релсовата
нишка, което налага намаление на скоростта
на движение за определен период от време,
скоростта се намалява без сигнализиране на
участъците с ръчни преносими сигнали, а само
чрез влаковия диспечер, който разпорежда връч-
ване на заповед обр. II-А в гарите, в които вла-
кът спира по разписание. В заповедта се указ-
ват междугарията, километричното положение
на участъците и намалената скорост.
(2) Неспиращите по разписание влакове,
навлезли в участък, изискващ преминаване с
намалена скорост, се спират за връчване на
заповед обр. II-А в първата следваща гара по
посока на движението на влака.
(3) Началникът на железопътната секция или
упълномощено от него длъжностно лице вед-
нага след достигане на критичните стойности
на температурата на релсовите нишки подгот-
вя и изпраща телеграма по съобщителната
мрежа на НК “ЖИ” и превозвачите, с която
уведомява: гарите от участъците, съответните
локомотивни депа и превозни служби на пре-
возвачите, дирекция “Движение” на НК “ЖИ”
и отдел “Железен път и съоръжения” при НК
“ЖИ”, като предписва условията за движение
на возилата.
(4) В случаите по предходните алинеи на-
чалникът на отдел “Железен път и съоръже-
ния” при НК “ЖИ” или упълномощено от него
длъжностно лице отразява в работния график
на влаковия диспечер за достигнати критични
температури на релсовите нишки в междуга-
рията, километричното положение на участъ-
ците и намалената скорост, след което влако-
вият диспечер разпорежда на гарите за връч-
ване на обр. II-А.
(5) Възстановяването на скоростта по книж-
ка-разписание се извършва с телеграма на на-
чалника на железопътната секция или упълно-
мощено от него длъжностно лице, в която се
отразяват участъците и часът на възстановява-
не на скоростта.
Раздел Х
Движение по неправилен път
Чл. 254. (1) Движение на влак по неправи-
лен път се извършва, когато:
1. един от текущите пътища е прекъснат
поради повреда или ремонт на железния път
или съоръженията;
2. междугарието е заето от влак поради пов-
реда на локомотива или дерайлиране на подви-
жен състав;
3. е повредена контактната мрежа.
(2) Движението на редовните влакове по един
от текущите пътища на междугарието при двой-
ни жп линии за ремонт на железния път и съо-
ръженията и контактната мрежа се преустано-
вява след предварително разрешен прозорец по
условията на Наредба № 51 от 2002 г. за изиск-
ванията за техническата експлоатация на же-
лезопътната инфраструктура.
(3) Когато движението по един от текущите
пътища се прекъсне поради повреда на пътя
или съоръженията или са застрашени условия-
та за безопасност на движението, констатира-
лият ги жп работник уведомява една от съсед-
ните гари, а последната—влаковия диспечер.
(4) Влаковият диспечер, след като бъде уве-
домен за прекъсването на един от текущите
пътища на междугарието, дава нареждане на
гарите за закриването му и разпорежда влако-
вете да се движат по неправилен път.
(5) Движение на влакове по неправилен път по
други, непредвидени в предходните алинеи причи-
ни, разрешава генералният  директор на НК “ЖИ”.
Чл. 255. Полученото искане за прекъсване
на един от текущите пътища влаковият диспе-
чер записва в книгата за диспечерските запове-
ди. В нея се вписват времето на постъпване,
името, презимето и длъжността на лицето, от-
правило искането.
Чл. 256. За закриване на един от текущите
пътища в междугарието и изпращането на вла-
ковете по неправилен път дежурният влаков
диспечер, след като се убеди, че междугарието
е свободно, дава на дежурните ръководители дви-
жение в двете съседни гари следната заповед:
“ДО ГАРИТЕ . . . ДАТА . . . ЧАС . . . МИН . . .
ЗАПОВЕД
№ . . . . . . . .
ПРЕУСТАНОВЯВА СЕ ДВИЖЕНИЕТО НА
ВЛАКОВЕТЕ ПО ТЕКУЩИЯ ПЪТ №. . . . .
ОТ ГАРА . . . ЗА ГАРА . . . ОТ ЧАС . . . МИН . . .
(освен за възстановителните, противопожарни-
те и работните влакове, помощните
локомотиви, влекачите, пътните машини,
които ще се отправят по този текущ път)
СЛЕД ВЛАК . . . ЗА ИЗВЪРШВАНЕ . . . .
(определят се работата или причините) НА КМ .
. . ДВИЖЕНИЕТО НА ВЛАКОВЕТЕ ДА СЕ
ОСИГУРЯВА ПО ПРАВИЛАТА ЗА
ЕДИНИЧНА ЖП ЛИНИЯ.
ДИСПЕЧЕР . . . . . . . .”.
Дежурните ръководители движение в двете гари
дават квитанционни номера.